ஹேமலதா லாவனம்

ஹேமலதா லாவனம் (Hemalatha Lavanam) (26 பிப்ரவரி 1932 - 19 மார்ச் 2008) ஒரு இந்திய சமூக சீர்திருத்தவாதி ஆவார். இவர் ஒரு எழுத்தாளர் மற்றும் நாத்திகர் ஆவார், இவர் தீண்டாமை மற்றும் சாதி அமைப்புக்கு எதிர்ப்பு தெரிவித்தார். இவர் தனது கணவர் லாவனத்துடன் சம்ஸ்காரின் இணை நிறுவனர் ஆவார்.

 வாழ்க்கை 
ஹேமலதா 26 பிப்ரவரி 1932 ஆம் ஆண்டில் பிரித்தானிய இந்தியாவில் சென்னை மாகாணத்தில் வினுகொண்டாவில்  பிறந்தார். இது இப்போது ஆந்திரப் பிரதேசத்திலுள்ள குண்டூர் மாவட்டத்தில் உள்ளது . இவர் தெலுங்கு கவிஞர் குர்ராம் ஜோஷ்வா மற்றும் மிராயம்மா ஆகியோரின் மகள் மற்றும் சமூக சீர்திருத்தவாதி கோபராஜு ராமச்சந்திர ராவ் மற்றும் சரஸ்வதி கோரா ஆகியோரின் மருமகள் ஆவார், அவர்கள் நாத்திக சமூக சீர்திருத்தவாதிகள் மற்றும் விஜயவாடாவில் உள்ள நாத்திக மையத்தின் நிறுவனர்கள் ஆவார்கள்.

 அறிவிக்கப்படாத பழங்குடியினரின் சீர்திருத்தம் 
சம்ஸ்கர் மூலம், லாவனம் மற்றும் ஹேமலதா ஒன்றாக கூட்டு கொள்ளைக்காரர்களை  வினோபாவேவிடம் சம்பல் பள்ளத்தாக்கில்  சரணடைய செய்தனர். இது வரலாற்று சிறப்புமிக்க  நிகழ்சியாகும். ஜெய பிரகாஷ் நாராயண் தம்பதியரை குற்றவியல் மறுவாழ்வுக்காக வேலை செய்ய ஊக்கப்படுத்தினார். ஹேமலதா, லாவனம் மற்றும் நாத்திக மையத்தைச் சேர்ந்த தன்னார்வலர்கள் 1974 ஆம் ஆண்டில் ஆந்திராவில் உள்ள முன்னாள் குற்றவியல் குடியிருப்பு பகுதிகளான சீதனகரம், ஸ்டூவர்புரம், காவலி மற்றும் கப்பரல்லத்திப்பா ஆகிய பகுதிகளில் குற்ற சீர்திருத்தம் மற்றும் மறுவாழ்வு ஆகியவற்றில் தீவிரமாக பங்கேற்றனர். குற்றவாளிப் பழங்குடியினர் தங்குமிடத்தின் மனநிலையில் மாற்றத்தை கொண்டுவர அவர்கள் தங்கள் நேரத்தை அர்ப்பணித்தனர், குற்றவியல் மறுவாழ்வு பெற்ற குடும்பங்களுக்கு மாற்று வாழ்வாதாரத்தை வழங்க உதவியது. ஹேமலதா மற்றும் லாவனம் குடியிருப்புகளை ஒழிக்க ஆந்திர அரசுக்கு கோரிக்கை வைத்தனர். அவர்களின் முயற்சிகளின் காரணமாக, மாநில அரசு நிர்வாகங்களை ஒழித்து 1976 இல் அவற்றை இலவச காலனிகளாக அறிவிப்பதில் ஒரு நடவடிக்கை எடுத்தது. அவர்கள் ஸ்டூவர்புரம் கைதிகளைப் பார்வையிட்டதோடு கடிதங்கள் மூலம் தொடர்ந்து தொடர்பு வைத்திருந்தனர். குடியேறியவர்களின் குடும்பங்கள் ஆலோசனைக்காக நாத்திக மையத்திற்குச் சென்றனர். இந்தத் தொடர்பு சில கடுமையான குற்றவாளிகளை மாற்றியது. அவர்கள் குற்றவாளிகளை குற்ற கலாச்சாரத்திலிருந்து மாற ஊக்குவித்தனர்.

 ஜோகினி வேலை 
ஹேமலதாவும் லாவனமும் சமஸ்கார் மூலம் நிஜாமாபாத் மாவட்டத்தில் ஜோகினிகளை மேம்படுத்துவதற்கும் ஒழிப்பதற்கும் பணியாற்றினர். ஜோகினி அமைப்பை ஒழிக்க 1988 இல் ஆந்திர முதல்வர் என்டி ராமாராவ் அரசாங்கத்தின் சட்டத்தை இயற்றியது, குமுத் பென் ஜோஷி, சி . சம்ஸ்கார் நிஜாமாபாத் மாவட்டத்தின் வெர்னியில் செல்லி நில்யம் சகோதரி இல்லத்தை நிறுவினார்.

 விருதுகள் மற்றும் அங்கீகாரம் 
ஹேமலதா ஹைதராபாத்தில் உள்ள பொட்டி ஸ்ரீராமுலு தெலுங்கு பல்கலைக்கழகத்தில் சமூகப் பணியில் முனைவர் பட்டம் பெற்றார். நேஷனல் புக் டிரஸ்ட் ஆஃப் இந்தியா, வகுலாபரணம் லலிதா மற்றும் கொம்பள்ளி சுந்தர் எழுதிய தேசிய வாழ்க்கை வரலாறு தொடரில் அவரது வாழ்க்கை வரலாற்றை வெளியிட்டது. ஆச்சார்யா நாகார்ஜுனா பல்கலைக்கழகத்தின் துணைவேந்தர் கே. வியன்னா ராவ் புத்தகத்தை வெளியிட்டார் மற்றும் முதல் பிரதியை இவரின் கணவர் லாவனத்திற்கு வழங்கினார்.

சமூகப் பணிக்கான பங்களிப்பிற்காக ஆந்திர மாநில ஆளுநரான சுர்ஜித் சிங் பர்னாலாவிடம் 2003 ஆம் ஆண்டில் இவர் ரெட் அன்ட் ஒயிட் பிரேவரி விருதிைனப் பெற்றார்.

 இறப்பு 
ஹேமலதா கருப்பை புற்றுநோயால் பாதிக்கப்பட்டு 19 மார்ச் 2008 அன்று விஜயவாடாவில் உள்ள நாத்திக மையத்தில் இறந்தார். எந்த மத சடங்குகளும் இல்லாமல் இவர் தகனம் செய்யப்பட்டார்.

 மேற்கோள்கள் 

பகுப்பு:குண்டூர் மாவட்ட நபர்கள்
பகுப்பு:2008 இறப்புகள்
பகுப்பு:1932 பிறப்புகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:தெலுங்கு மக்கள்
பகுப்பு:இந்திய இறைமறுப்பாளர்கள்